ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Ιουνίου 1996 σχετικά με τη διαδικασία βεβαίωσης της πιστότητας των δομικών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον αφορά τα μόνιμα εγκατεστημένα συστήματα πυρόσβεσης (Κείμενο που παρουσιάζει ενδιαφέρον για τον ΕΟΧ) (96/577/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 89/106/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών (1), όπως τροποποιήθηκε από την οδηγία 93/68/ΕΟΚ (2), και ιδίως το άρθρο 13 παράγραφος 4,

Εκτιμώντας:

ότι η Επιτροπή καλείται να επιλέξει, μεταξύ των δύο διαδικασιών βάσει του άρθρου 13 παράγραφος 3 της οδηγίας 89/106/ΕΟΚ, για τη βεβαίωση της πιστότητας, την «εκάστοτε λιγότερο δαπανηρή διαδικασία που ανταποκρίνεται στους όρους ασφαλείας» 7 ότι αυτό σημαίνει ότι πρέπει να αποφασίσει, κατά πόσον, για τη βεβαίωση της πιστότητας συγκεκριμένου προϊόντος ή οικογένειας προϊόντων είναι αναγκαίο σύστημα ελέγχου της παραγωγής στο εργοστάσιο με ευθύνη του κατασκευαστή, ή κατά πόσον, για λόγους που αφορούν την ικανοποίηση των αναφερομένων στο άρθρο 13 παράγραφος 4 κριτηρίων, απαιτείται για ειδικά προϊόντα η παρέμβαση αναγνωρισμένου οργανισμού πιστοποίησης 7

ότι, σύμφωνα με το άρθρο 13 παράγραφος 4, στις εντολές και τις τεχνικές προδιαγραφές απαιτείται να αναφέρεται η διαδικασία που καθορίζεται με αυτό τον τρόπο 7 ότι, κατά συνέπεια, είναι επιθυμητό να διατυπωθούν οι ορισμοί των προϊόντων ή οικογενειών προϊόντων που χρησιμοποιούνται στις εντολές και στις τεχνικές προδιαγραφές 7

ότι οι δύο διαδικασίες που προβλέπονται στο άρθρο 13 παράγραφος 3 περιγράφονται αναλυτικά στο παράρτημα ΙΙΙ της οδηγίας 89/106/ΕΟΚ 7 ότι, κατά συνέπεια, για κάθε προϊόν ή οικογένεια προϊόντων πρέπει να καθορισθούν σαφώς, με βάση το παράρτημα ΙΙΙ, οι μέθοδοι εφαρμογής των διαδικασιών, δεδομένου ότι στο παράρτημα ΙΙΙ διατυπώνονται προτιμήσεις για ορισμένα συστήματα 7

ότι η διαδικασία που προβλέπεται στο άρθρο 13 παράγραφος 3 στοιχείο α) αντιστοιχεί στα συστήματα πρώτης δυνατότητας χωρίς συνεχή επιθεώρηση, καθώς και δεύτερης και τρίτης δυνατότητας, που καθορίζονται στο παράρτημα ΙΙΙ σημείο 2.ii), ενώ η διαδικασία που προβλέπεται στο άρθρο 13 παράγραφος 3 στοιχείο β) αντιστοιχεί στα συστήματα που καθορίζονται στο παράρτημα ΙΙΙ σημείο 2. i) και στην πρώτη δυνατότητα με συνεχή επιθεώρηση του παραρτήματος ΙΙΙ σημείο 2. ii) 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τεχνικών έργων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η πιστότητα των προϊόντων που αναφέρονται στο παράρτημα Ι βεβαιούται με διαδικασία κατά την οποία, πέραν του συστήματος ελέγχου παραγωγής στο εργοστάσιο με ευθύνη του κατασκευαστή, παρεμβαίνει αναγνωρισμένος οργανισμός πιστοποίησης στην αξιολόγηση και επιθεώρηση του ελέγχου παραγωγής ή του ιδίου του προϊόντος.

Άρθρο 2

Η διαδικασία βεβαίωσης της πιστότητας που προβλέπεται στο παράρτημα ΙΙ προσδιορίζεται στις εντολές για εναρμονισμένα πρότυπα.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 24 Ιουνίου 1996.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 40 της 11. 2. 1989, σ. 12.

(2) ΕΕ αριθ. L 220 της 30. 8. 1993, σ. 1.

ΠΑΡΑΡΤΗΜΑ Ι

ΠΡΟΪΟΝΤΑ ΓΙΑ ΠΥΡΑΝΙΧΝΕΥΣΗ/ΣΥΝΑΓΕΡΜΟΥΣ ΠΥΡΚΑΪΑΣ, ΜΟΝΙΜΕΣ ΕΓΚΑΤΑΣΤΑΣΕΙΣ ΠΥΡΟΣΒΕΣΗΣ, ΕΛΕΓΧΟ ΦΩΤΙΑΣ ΚΑΙ ΚΑΠΝΟΥ ΚΑΙ ΚΑΤΑΣΤΟΛΗ ΕΚΡΗΞΕΩΝ

- Έτοιμα συστήματα για εγκαταστάσεις πυρανίχνευσης και συναγερμού πυρκαγιάς: έτοιμα συστήματα πυρανίχνευσης και συναγερμού, έτοιμα συστήματα πυρανίχνευσης, έτοιμα συστήματα συναγερμού, έτοιμα συστήματα αναγγελίας πυρκαγιάς.

- Δομικά μέρη εγκαταστάσεων πυρανίχνευσης και συναγερμού πυρκαγιάς: ανιχνευτές καπνού, θερμοευαίσθητοι και φλόγας, διατάξεις ελέγχου και ενδείξεων, διατάξεις μετάδοσης του σήματος συναγερμού πυρκαγιάς, μονωτές έναντι βραχυκυκλώματος, διατάξεις συναγερμού, παροχές ηλεκτρικού ρεύματος, διατάξεις σήματος εισόδου/εξόδου, χειροκίνητα ενεργοποιημένα σημεία αναγγελίας πυρκαγιάς.

- Αυτόνομοι ανιχνευτές καπνού/συναγερμοί.

- Έτοιμα συστήματα για εγκαταστάσεις καταστολής πυρκαγιάς και πυρόσβεσης: έτοιμα συστήματα εύκαμπτων σωλήνων πρώτης βοήθειας, στεγνά και υγρά συστήματα σωληνώσεων πυροσβεστικών λήψεων, έτοιμα συστήματα καταιονισμού και ψεκασμού με νερό, έτοιμα συστήματα κατασβεστικού αφρού, έτοιμα συστήματα κατασβεστικής ξηρής σκόνης, έτοιμα συστήματα αέριου κατασβεστικού μέσου (συμπεριλαμβανομένου CO2).

- Δομικά μέρη εγκαταστάσεων καταστολής πυρκαϊάς και πυρόσβεσης: υδροστόμια πυρόσβεσης, ανιχνευτές/διακόπτες ροής νερού, ανιχνευτές/διακόπτες πίεσης, υδροστόμια τοίχου, δίκρουνα, πυροσβεστικές αντλίες και συγκροτήματα αντλιών, αυλοί (ακροφύσια)/καταιονητήρες (sprinklers)/στόμια.

- Έτοιμα συστήματα καταστολής έκρηξης.

- Δομικά μέρη εγκαταστάσεων καταστολής έκρηξης: ανιχνευτές, καταστολείς, αισθητήρες έκρηξης, προϊόντα για την εκτόνωση της έκρηξης.

- Έτοιμα συστήματα εγκαταστάσεων ελέγχου πυρκαϊάς και καπνού: έτοιμα συστήματα εξαερισμού για την απαγωγή καπνού και θερμότητας, έτοιμα συστήματα αύξησης της πίεσης.

- Δομικά μέρη εγκαταστάσεων ελέγχου πυρκαϊάς και καπνού: καπνοπετάσματα, καπνοδιαφράγματα (τάμπερ), αγωγοί αερισμού, ηλεκτροκίνητοι εξαεριστήρες, εξαεριστήρες φυσικού ελκυσμού, πίνακες ελέγχου και πίνακες ελέγχου έκτακτης ανάγκης, παροχές ηλεκτρικού ρεύματος.

ΠΑΡΑΡΤΗΜΑ ΙΙ

ΟΙΚΟΓΕΝΕΙΑ ΠΡΟΪΟΝΤΩΝ

ΠΡΟΪΟΝΤΑ ΓΙΑ ΠΥΡΑΝΙΧΝΕΥΣΗ/ΣΥΝΑΓΕΡΜΟΥΣ ΠΥΡΚΑΪΑΣ, ΜΟΝΙΜΕΣ ΕΓΚΑΤΑΣΤΑΣΕΙΣ ΠΥΡΟΣΒΕΣΗΣ, ΕΛΕΓΧΟ ΦΩΤΙΑΣ ΚΑΙ ΚΑΠΝΟΥ ΚΑΙ ΚΑΤΑΣΤΟΛΗ ΕΚΡΗΞΕΩΝ (1/1)

Συστήματα βεβαίωσης της πιστότητας

Για τα προϊόντα και τις προβλεπόμενες χρήσεις που απαριθμούνται κατωτέρω, η Ευρωπαϊκή Επιτροπή Τυποποίησης/Ευρωπαϊκή Επιτροπή Ηλεκτροτεχνικής Τυποποίησης (CEN/Cenιlec) καλείται να προσδιορίσει τα ακόλουθα συστήματα βεβαίωσης της πιστότητας προς τα σχετικά εναρμονισμένα πρότυπα:

>ΘΕΣΗ ΠΗΝΑΚΑ>

Οι προδιαγραφές για το σύστημα θα πρέπει να καθιστούν δυνατή την εφαρμογή του ακόμα και όταν δεν χρειάζεται προσδιορισμός των επιδόσεων για ένα συγκεκριμένο χαρακτηριστικό, επειδή τουλάχιστον ένα κράτος μέλος δεν προβλέπει καμία νομική απαίτηση για το εν λόγω χαρακτηριστικό (βλέπε άρθρο 2 παράγραφος 1 της οδηγίας 89/106/ΕΟΚ, και, κατά περίπτωση, ρήτρα 1.2.3 των ερμηνευτικών εγγράφων). Στις περιπτώσεις αυτές η επαλήθευση του εν λόγω χαρακτηριστικού δεν πρέπει να επιβάλλεται στον κατασκευαστή, εάν δεν επιθυμεί ο ίδιος να δηλώσει τις σχετικές επιδοτήσεις του προϊόντος.